CELEX: 62011TN0541
Language: lv
Date: 2011-10-10 00:00:00
Title: Lieta T-541/11: Prasība, kas celta 2011. gada 10. oktobrī — Fundação Calouste Gulbenkian /ITSB — Gulbenkian ( “GULBENKIAN” )

10.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 362/20
            
         Prasība, kas celta 2011. gada 10. oktobrī — Fundação Calouste Gulbenkian/ITSB — Gulbenkian (“GULBENKIAN”)
   (Lieta T-541/11)
   2011/C 362/31
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Fundação Calouste Gulbenkian (Lisabona, Portugāle) (pārstāvji — G. Marín Raigal, P. López Ronda un G. Macias Bonilla, advokāti)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otrs procesa ITSB Apelāciju padomē dalībnieks: Micael Gulbenkian (Oeiras, Portugāle)
   
      Prasītājas prasījumi
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2011. gada 15. jūlija lēmumu lietā R 1436/2010-2;
            
         
               —
            
            
               pārskatīt un ņemt vērā dokumentus, kas iesniegti iebildumu procesā un apelācijas procesā Iekšējā tirgus saskaņošanas birojā (preču zīmes, paraugi un modeļi), attiecībā uz agrākās preču zīmes reputāciju, vai uzdot atbildētājam pieņemt jaunu lēmumu, ņemot vērā minētos dokumentus;
            
         
               —
            
            
               pilnībā apmierināt prasītājas iesniegtos iebildumus;
            
         
               —
            
            
               uzdot Iekšējā tirgus saskaņošanas birojam (preču zīmes, paraugi un modeļi) galīgi un pilnā apjomā noraidīt apstrīdētās Kopienas preču zīmes reģistrācijas pieteikumu Nr. 4724647 — vārdiska preču zīme “GULBENKIAN” attiecībā uz visām precēm un pakalpojumiem, kas ietilpst 4., 33., 35., 36., 37., 41., 42. un 44. klasē;
            
         
               —
            
            
               piespriest atbildētājam atlīdzināt prasītājai šajos procesos radušos izdevumus; un
            
         
               —
            
            
               piespriest otrai procesa ITSB Apelāciju padomē dalībniecei, gadījumā, ja tā iestātos lietā Vispārējā tiesā, atlīdzināt tiesāšanās izdevumus šajā tiesvedībā, kā arī izdevumus, kas prasītājai radušies procesos (iebildumu procesā un apelācijas procesā) ITSB.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzējs: otrs procesa ITSB Apelāciju padomē dalībnieks
   
      Attiecīgā Kopienas preču zīme: vārdiska preču zīme “GULBENKIAN” attiecībā uz precēm un pakalpojumiem, kas ietilpst tostarp 4., 33., 35., 36., 37. un 42. klasē — Kopienas preču zīmes reģistrācijas pieteikums Nr. 4724647
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Portugālē labi pazīstama preču zīme “Fundação Calouste Gulbenkian” attiecībā uz “mākslu (tēlotāja māksla un mūzika); labdarību (veselība un cilvēka attīstība); zinātni (pētniecība un veicināšana); izglītību (atbalsts un attīstība); tehniskiem un vadības pakalpojumiem, kas saistīti ar naftas nozari”; komercnosaukums “Fundação Calouste Gulbenkian”, kas tiek izmantots attiecībā uz “mākslu (tēlotāja māksla un mūzika); labdarību (veselība un cilvēka attīstība); zinātni (pētniecība un veicināšana); izglītību (atbalsts un attīstība); tehniskiem un vadības pakalpojumiem, kas saistīti ar naftas nozari”; firmas zīmes Nr. 5 351 un Nr. 5 352“Fundação Calouste Gulbenkian”, kas tiek izmantotas attiecībā uz “mākslu (tēlotāja māksla un mūzika); labdarību (veselība un cilvēka attīstība); zinātni (pētniecība un veicināšana); izglītību (atbalsts un attīstība); tehniskiem un vadības pakalpojumiem, kas saistīti ar naftas nozari”
   
      Iebildumu nodaļas lēmums: iebildumus daļēji apmierināt
   
      Apelāciju padomes lēmums: Iebildumu nodaļas lēmumu daļēji atcelt un pārējā daļā apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta, 8. panta 4. punkta un 8. panta 5. punkta un piemērojamās judikatūras pārkāpums, jo Apelāciju padome kļūdaini ir novērtējusi dažādus sajaukšanas iespējas novērtējumā vērā ņemamos aspektus